تبریزین اؤنملی فوتبول کماندالاریندان اولان «ماشین سازی» اؤزل سکتورا بوراخیلمایاجاق.
آخار. آذ خبر وئریر کی، بونو شرقی آذربایجان فوتبول هیتینین ریسی جواد ششگلانی دئییب.
«تبریز بلدییهسی ایدمان تشکیلاتی شوراسینین ایونون ۱۳-ده کئچیردیی ایجلاسدا «ماشینسازی» کومانداسی ایله باغلی موذاکیرهلر آپاریلیب. «ماشینسازی» کمانداسینین اؤزل سکتورا بوراخیلماسی مسئلهسی بیردفعهلیک قاپانیب. یاخین گلهجکده قارشیداکی بیرینجی لیقا یاریشلارینا قاتیلماق اوچون کماندادا حاضرلیق ایشلرینه باشلانیلاجاق»، - ششگلانی بیلدیریب.
جواد ششگلانی تبریز بلدییه ایدارهسینه اوزون ایللردیر کماندایا وئردیی دستهیه گؤره تشکور ائدیب، «ماشین سازی»نین نؤوبتی موسومده سوپر لیقا یاریشلارینا یئنیدن قاییداجاغینا اومید ائتدیینی دئییب.
azb_Arab azb_Arab azb_Arab azb_Arab